paragraph_text: Kimi ga Yo je japanska nacionalna himna. Prijevod s japanskog bi glasio Neka tvoja vladavina traje zauvijek. Jedna je od najkraćih svjetskih himni. Kimi ga Yo je dugo bila de facto japanska himna ali je tek 1999. godine odlukom japanskog parlamenta proglašena službenom himnom u istom aktu u kojem je proglašena i službena japanska zastava. Neki smatraju Kimi ga Yo i današnju japansku zastavu simbolom japanskog militarizma i imperijalizma jer su korištene prije i za vrijeme Drugog svjetskog rata.